Manuel II Palaiologos brukte også denne perioden med mindre press mot grensene til å styrke forsvaret av Despotatet Morea på Peloponnes i dagens Hellas hvor det bysantinske riket nå ekspanderte på bekostning av restene av Det latinske rike. Manuel iverksatte her bygging av «Hexamilion-muren» («Seksmilsmuren») tvers over Korinteidet for å stanse angrep fra osmanene.